 จริงๆแล้วร้านนี้เคยมาหลายครั้งกับเพื่อนๆ ส่วนใหญ่จะเป็นช่วงเย็น ครั้งสุดท้ายที่มาเป็นช่วงกลางวันกับครอบครัวซึ่งเป็นวันหยุด ทางร้านมีไอศครีมบริการฟรีให้ด้วย เห็นว่าจะบริการวันเสาร์-อาทิตย์ วันละสองถัง 
  เริ่มตั้งแต่ทางเข้าร้าน จะเป็นซอยเล็กๆหาที่จอดรถยากมาก ต้องจอดไกลๆแล้วเดินเข้าไปจนสุดซอย พอมาถึงร้านเข้าใจว่าพนักงานคงน้อยไม่ค่อยมีใครสนใจลูกค้า ต้องมองหาที่นั่งเอง สภาพของโต๊ะอาหารค่อนข้างเก่าขาดการบูรณะ เก้าอี้พลาสติกไม่แข็งแรงบางตัวต้องเอามาซ้อนกันก่อนนั่งเพื่อความปลอดภัย เมื่อได้ที่นั่งก็รอสั่งอาหารใช้เวลาอีกพอสมควรกว่าจะมีพนักงานมารับออเดอร์ จากนั้นก็นั่งจิบเบียร์รออาหารด้วยความใจเย็น ระหว่างรอเห็นบางครอบครัวมาหาที่นั่งเองและนั่งรอพนักงานจนทนไม่ไหวเดินออกจากร้านก็ยังไม่มีใครสนใจ เมนูที่สั่งได้แก่ ปลากุแลดิบ (อันนี้สดดีเพราะวัตถุดิบหาง่าย), กรรเชียงปูนึ่ง (เมนูนี้เห็นคนสั่งเยอะแต่ของไม่สดเลย เสียชื่อจริงๆ), ข้าวผัดปู, ปลาหมึกน้ำดำ(อยากเรียกปลาหมึกสามชั่วโคตรเพราะรอนานมาก  เข้าใจว่าจะทำทีละมากๆ ช่วงเราสั่งพอดีที่ทำไว้หมดจึงต้องรอรอบใหม่), ปลาอินทริทอดน้ำปลา (เมนูนี้มาทีไรก็สั่ง เพราะปลาชิ้นใหญ่สะใจดี), ทอดมันปลาอินทรี (เมนูนี้จะออกรสหวาน ทานร้อนๆพอได้) 
  อาจเขียนบรรยายมากไปหน่อยเพราะอยากถ่ายทอดความรู้สึกครับ.. โดยภาพรวมพอใช้ได้ ถ้าเพื่อนอยากมาก็มาด้วยได้ ถ้าให้มาเองรออยากกินปลาอินทรีมะไหร่ค่อยมา ไม่งั้นขอร้านอื่นดีกว่า.....